**KRITERIJ OCJENJIVANJA IZ INFORMATIKE**

* **USVOJENOST SADRŽAJA (nastavni sadržaji -teorija)**

**nedovoljan (1)** = učenik ne razumije određeno gradivo, ne trudi se, ne zna osnovne pojmove vezano uz gradivo

**dovoljan (2) =** učenik se prisjeća osnovnih pojmova uz pomoć učitelja

**dobar (3)** = učenik poznaje osnovne pojmove, te ih može djelomično objasniti i definirati

**vrlo dobar (4) =** učenik poznaje sve nastavne sadržaje,ali ne povezuje nastavne sadržaje sa sličnim sadržajima, pokazuje male pogreške pri definiranju i objašnjavanju gradiva

**odličan (5) =** učenik u potpunosti razumije kompletno gradivo, povezuje znanje sa drugim sličnim sadržajima

* **PRIMJENA ZNANJA (rad na računalu)**

**nedovoljan (1) =** učenik ne sudjeluje u nastave, ne zna osnove rada sa računalom, ne zna uključiti, isključiti i koristiti se računalom,

ne zna pokrenuti programe, ne zna raditi u njima

.

**dovoljan (2) =** učenik radi uz čestu i veliku pomoć učitelja tijekom rada na računalu, ne uočava greške tijekom rada na računalu ,

često griješi i ponavlja iste greške, nesamostalan u radu na računalu

**dobar (3)** = učenik radi uz povremenu pomoć, greške uočava i ispravlja ih uz pomoć učitelja tijekom rada na računalu ,

većinu zadataka na računalu rješava samostalno, ali još uvijek potrebna pomoć tijekom rada

**vrlo dobar (4) =** učenik primjenjuje stečeno znanje tijekom rada na računalu, samostalno uočava pogreške i ispravlja ih,

samostalan je tijekom rada na računalu, zadatke rješava točno uz poneku grešku i propust

**odličan (5) =** učenik je samostalan tijekom rada na računalu, vrlo brzo i točno rješava zadatke na računalu bez grešaka,

kreativno primjenjuje usvojene vještine i znanja, samostalno otkriva i prepoznaje napredne mogućnosti računala

* **PROJEKTI (izrada samostalnih zadataka na računalu o nekoj određenoj temi ili temi koju učenici odaberu) – 7.i 8.r.**

**nedovoljan (1) =** učenik ne prati i ometa nastavu, ne trudi se, ne izradi zadatak na računalu,učenik ne donese zadatak.

**dovoljan (2) =** učenik izradi zadatak ali vrlo površno ili djelomično, samo koristi osnovne stvari, ima jako puno grešaka u zadatku, donosi zadatak u školu nakon predviđenog roka za predaju zadatka ,

**dobar (3)** = učenik prati nastavu, donosi zadatak na vrijeme ili sa malim zakašnjenjem , zadatak je izrađen vrlo jednostavno, zadatak je izrađen sa svim zadanim uvjetima

**vrlo dobar (4) =** učenik sudjeluje i prati nastavu, zadatke donosi na vrijeme i završava ih na vrijeme, zadatak sadrži male greške, zadatci su kreativni i sa svim zadanim uvjetima

**odličan (5) =** učenik aktivno sudjeluje i prati nastavu, zadatke donosi na vrijeme i završava ih na vrijeme, zadatci su izrađeni bez grešaka, uz primjenu sve naučenog u školi, imaju jako puno kreativnih elemenata, vidljivo je da je učenik samostalan, kreativan i koristi razne informacije u izradi svog zadatka.